CELEX: 62011CO0093
Language: fi
Date: 2011-06-28 00:00:00
Title: Unionin tuomioistuimen määräys (kuudes jaosto) 28 päivänä kesäkuuta 2011. # Verein Deutsche Sprache eV vastaan Euroopan unionin neuvosto. # Muutoksenhaku - Neuvoston puheenjohtajuuskauden internetsivuston sisältö - Neuvosto ei ole taannut internetsivuston koko sisällön saatavuutta saksan kielellä - Laiminlyöntikanne - Kannan määrittely - Kumoamiskanne - Kannekelpoiset toimet - Tehokas oikeussuoja - Selvästi perusteeton valitus. # Asia C-93/11 P.

Unionin tuomioistuimen määräys (kuudes jaosto) 28.6.2011 – Verein Deutsche Sprache vastaan neuvosto
      (asia C‑93/11 P)
      Muutoksenhaku – Neuvoston puheenjohtajuuskauden internetsivuston sisältö – Neuvosto ei ole taannut internetsivuston koko sisällön saatavuutta saksan kielellä – Laiminlyöntikanne – Kannan määrittely – Kumoamiskanne – Kannekelpoiset toimet – Tehokas oikeussuoja – Selvästi perusteeton valitus
      1.                     Oikeudenkäyntimenettely – Kannekirjelmä – Muotovaatimukset – Vaatimusten mainitseminen kanteessa – Implisiittiset vaatimukset
            toimielimen laiminlyönnin toteamiseksi (Euroopan unionin tuomioistuimen perussäännön 21 artikla; unionin yleisen tuomioistuimen
            työjärjestyksen 44 artiklan 1 kohdan d alakohta) (ks. 18–21 kohta)
      2.                     Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Neuvoston puheenjohtajuuskausien
            internetsivustojen esitystapa – Toimielimen lähettämä kirje ei kuulu käsitteen soveltamisalaan (SEUT 263 artiklan neljäs kohta)
            (ks. 25–29 kohta)
      3.                     Unionin oikeus – Periaatteet – Oikeus tehokkaaseen oikeussuojaan – Sellaisia toimia, joilla ei ole sitovia oikeusvaikutuksia,
            koskevan kumoamiskanteen tutkimatta jättäminen – Oikeussubjektien mahdollisuus tällaisten toimien riitauttamiseen unionin
            sopimussuhteen ulkopuolista vastuuta koskevalla kanteella (SEUT 268 artikla ja SEUT 340 artiklan toinen kohta) (ks. 30 ja
            31 kohta)
      Aihe 
      
         
               Valitus unionin yleisen tuomioistuimen (kolmas jaosto) asiassa T-245/10, Verein Deutsche Sprache vastaan neuvosto, 17.12.2010
                  antamasta tuomiosta, jossa unionin yleinen tuomioistuin totesi tutkittavaksi ottamisen edellytysten selvästi puuttuvan kanteelta,
                  jolla valittaja vaati toteamaan, että neuvosto rikkoi unionin oikeutta muun muassa sillä perusteella, ettei se taannut neuvoston
                  puheenjohtajuuskauden internetsivuston koko sisällön saatavuutta saksan kielellä – Kanteen luonteen ja kohteen huomioon ottamatta
                  jättäminen – Neuvoston kannan määrittelyn oikeudellisen tarkastelun laiminlyönti – Unionin oikeuden yhtenäisyyden ja johdonmukaisuuden
                  säilyttämistä koskevan velvollisuuden laiminlyönti.
               
            Ratkaisu 
      
         
                  1)
               
               
                  
               
               
                  	Valitus hylätään. 
               
            
         
                  2)
               
               
                  
               
               
                  	Verein Deutsche Sprache eV vastaa omista oikeudenkäyntikuluistaan